Rikunarita-ORG/Wikinium huggingface dataset:
# 可蘭經

|  |
| --- |
| 伊斯蘭教系列
**伊斯蘭教**
 |
| **信仰** |
| * 神嘅獨一性
* 先知
* 啟示之書
* 天使
* 宿命論
* 末日審判
 |
| **習俗** |
| * 證信
* 禮拜
* 齋戒
* 施捨
* 朝覲
 |
| **典籍** |
|
典籍同法律
* 可蘭經
* 聖行
* 聖訓
* 沙里亞 （法律）
* 費格赫 （法學）
* 凱拉姆 （辯證）
 |
| **歷史** |
|
歷史
* 年表
* 模罕默德
* 聖裔
* 薩哈巴
* 正統哈里發
* 伊瑪目教義
* 哈里發國
* 傳播
* 奴隸制度
 |
| **教派** |
| * 遜尼派
* 什葉派
* 蘇非派
* 伊巴德派
* 唯獨古蘭經
* 阿赫邁底亞
* 穆斯林運動
* 無教派
 |
| **文化** |
| * 學術
* 動物
* 藝術
* 曆法
* 細路
* 人口
* 女性主義
* 節日
* 清真寺
* 哲學
* 政治
* 改宗
* 科學
* 社會福利
* 婦女
* LGBT
 |
| **啦掕嘢** |
| * 批評
* 第啲宗教
* 伊斯蘭主義
* 伊斯蘭恐懼症
* 詞彙
 |
|  **伊斯蘭教主題** |

可蘭經第1章
《**可蘭經**》（粵拼：ho2 laan4 ging1，阿拉伯文：اَلْقُرآن，羅馬化：al-qurʾān）又叫做《**古蘭經**》，係伊斯蘭教嘅聖書，畀教徒睇成真主阿拉嘅語錄，經文用阿拉伯文寫，總共有30卷114章6236節。
# 代表作

《蒙娜麗莎》一般俾人認為係達文西一世人嘅代表作。
**代表作**doi6 biu2 zok3（英文：**masterpiece**；拉丁文：**magnum opus**，拉丁文裏面**大作**噉解；法文：**chef-d'œuvre**）係指一份受到極正面評價嘅藝術作品，尤其係一份俾人覺得係佢作者一世人最高峰嘅作品。

## 睇埋

* 藝術
* 創作
* 心流
# 菊科

| How to read a taxobox**菊科** |
| --- |
|  唔同色種嘅菊花 |
| **物種分類** |
|

|  |  |
| --- | --- |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 菊目 Asterales  |
| 科 | **菊科 Asteraceae**  |

 |

**菊科**（粵拼：guk1 fo1；學名：*Asteraceae*）係菊目下面其中一個科嘅植物，約莫有1,911屬同32,913個品種。
# 十字花科

| How to read a taxobox**十字花科** |
| --- |
|   |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 白花菜目 Brassicales  |
| 科 | **十字花科 Brassicaceae**  |

 |

**十字花科**（粵拼：sap6 zi6 faa1 fo1；學名：*Brassicaceae*）係白花菜目下面其中一個科嘅植物，約莫有372屬同4,060個品種。
# 樹狀結構圖

一場 6 個個案嘅等級聚類嘅樹狀結構圖例子
**樹狀結構圖**（英文：**dendrogram**）係聚類分析上用到嘅一種圖。

想像家陣有場 6 個個案 a b c d e f 嘅簡單聚類分析：第一步將 a b c d e f 每個個案做一個聚類，第二步考慮相似性數值，將 b 同 c 結合變成 bc 以及將 d 同 e 結合變成 de；第三步又考慮相似性數值，將 de 同 f 結合變成 def；第四步考慮相似性數值，將 bc 同 def 結合變成 bcdef；最後一步，將 a 結合埋落去成一個單一聚類 abcdef；跟住研究者就會得到一幅樹狀結構圖，好似附圖噉。

## 睇埋

* 聚類分析
# 拉馬卡

| 拉馬卡 |
| --- |
|  |
| 出生日 | 1744年8月1號  |
| 出生地 | Bazentin  |
| 本名 | Jean-Baptiste Pierre Antoine de Monet de Lamarck |
| 死亡日 | 1829年12月18號  （85歲） |
| 死亡地 | 巴黎 (法國波旁復辟)  |
| 死因 | heart attack  |
| 國籍 | 法國  |
| 識嘅語言 | 英文、法文  |
| 信奉 | Roman Catholic  |
| 職業 | 植物學家、動物學家、naturalist、大學教員、生物學家、化學家、氣象學家、古生物學家、malacologist、encyclopédistes、作家、evolutionary biologist、botanical collector、scientific collector、軍官  |
| 僱主 | Muséum national d'histoire naturelle  |
| 配偶 | Marie Anne Rosalie Delaporte、Charlotte Reverdy、Julie Mallet  |
| 仔女 | Auguste de Lamarck  |
| 兄弟姊妹 | Philippe François de Monet de Lamarck  |
| [改維基數據] |
| * 睇
* 傾
* 改
 |

**拉馬卡**（粵拼：laai1 maa5 kaa1，法文：**Chevalier de Lamarck**，1744年8月1號—1829年12月18號）係法國一位博物學家，係進化論嘅提議人同先驅，佢係最先提出生物進化學說嘅人，1809年發表咗《動物哲學》呢本書，講述咗佢嘅進化理論，後嚟形成咗拉馬卡學說。

## 拎

* The Imaginary Lamarck: A Look at Bogus "History" in Schoolbooks by Michael Ghiselin
* 古騰堡計劃：拉馬卡嘅作品
* Epigenetics: Genome, Meet Your Environment
* Science Revolution Followers of Lamarck
* Encyclopédie Méthodique: Botanique At: Biodiversity Heritage Library
* Jean-Baptiste Lamarck: works and heritage, online materials about Lamarck (23,000 files of Lamarck's herbarium, 11,000 manuscripts, books, etc.) edited online by Pietro Corsi (Oxford University) and realised by CRHST-CNRS in France.
* Biography of Lamarck at University of California Museum of Paleontology
* Memoir of Lamarck by James Duncan
* Lamarck's writings are available in facsimile (PDF) and in Word format (in French) at www.lamarck.cnrs.fr. The search engine allows full text search.
* *Recherches sur l'organisation des corps vivans* (1801) – fully digitized facsimile from Linda Hall Library.
* *Hydrogéologie* (1802) – digitized facsimile from Linda Hall Library
* Lamarck and Natural Selection, BBC Radio 4 discussion with Sandy Knapp, Steve Jones and Simon Conway Morris (*In Our Time*, 26 December 2003)
# 湯瑪士·赫胥黎

| 湯瑪士·亨利·赫胥黎 |
| --- |
|  |
| 出世 | 1825年5月4號 英國英格蘭大倫敦伊靈 |
| 死 | 1895年6月29號 英國英格蘭蘇息士郡伊斯特賓 |
| 國籍 | 英國 |
| 職業 | 科學家 |
| 宗教信仰 | 不可知論 |

**湯瑪士·亨利·赫胥黎**（英文：**Thomas Henry Huxley**；/ˈhʌksli/；1825年5月4號—1895年6月29號）係英國最早嘅比較解剖學家之一，由於全力推廣同捍衛查理斯·達爾文嘅進化論而得到「達爾文隻鬥牛狗」（Darwin's bulldog）爾個花名。此外，赫胥黎重係最早提出「鳥類係恐龍嘅直系後裔」爾個理論嘅科學家之一。

## 參考
# 並系群

喺呢幅進化樹上，綠色嘅係一個並系群。
**並系群**（**paraphyletic group**）係親緣關係學上嘅一個概念。如果話一柞生物物種成一個並系群，意思即係話呢個群包括咗呢柞物種嘅最近共同祖先（last common ancestor）以及嗰個祖先除咗某一兩個單系群之外嘅所有後代物種。

## 睇埋

* 單系群
* 多系群
* 演化支
# 細菌

| How to read a taxobox**細菌**
化石年代：太古宙或早啲 - 而家 |
| --- |
|  用電子顯微鏡睇大腸桿菌，係棍形 |
| **物種分類** |
|

|  |  |
| --- | --- |
| 域(Domain): | **細菌域 Bacteria**  |

 |
| 門 |
| * **革蘭氏陽性菌／冇外膜**

放線菌門 Actinobacteria（高G+C）
厚壁菌門 Firmicutes（低G+C）
無壁菌門 （冇細胞壁）
* **革蘭氏陰性菌／有外膜**

產水菌門 Aquificae
異常球菌-棲熱菌門 Deinococcus-Thermus
纖維桿菌門-綠菌門/擬桿菌門 Fibrobacteres–Chlorobi/Bacteroidetes （FCB群）
梭桿菌門 Fusobacteria
芽單胞菌門 Gemmatimonadetes
Nitrospirae
浮黴菌門－疣微菌門/衣原體門 Planctomycetes–Verrucomicrobia/Chlamydiae（PVC群）
變形菌門 Proteobacteria
螺旋體門 Spirochaetes
Synergistetes
* **未知／未分群**

酸桿菌門 Acidobacteria
綠彎菌門 Chloroflexi
產金菌門 Chrysiogenetes
藍藻門 Cyanobacteria
脫鐵桿菌門 Deferribacteres
網團菌門 Dictyoglomi
熱脫硫桿菌門 Thermodesulfobacteria
熱袍菌門 Thermotogae |

| 生物分類學 |
| --- |
| 分類階級 |
| 域 | 界 | 門 | 綱 目 | 科 | 屬 | 種 |
| 二名法 |
| 三域系統 |
| 非細胞生物
* 病毒
 |
| 細胞生物
* 古菌域
* 細菌域
* 真核域
	+ 真菌界
	+ 原生生物界
	+ 植物界
	+ 動物界
 |

**細菌**（粵拼：sai3 kwan2）係一種生物細胞。佢構成咗大範圍嘅原核微生物。通常細菌長幾微米，但有啲品種，可以長到去幾厘米。細菌乜形都有，例如係球形、棍形、螺旋形。細菌係地球上最早出現嘅生命形式之一，而且存在喺地球大部分嘅棲息地。細菌棲息喺泥土、水、酸性溫泉，放射性廢物同地殼深層生物圈度。細菌重同植物同動物有住共生同寄生嘅啦掕。研究細菌嘅學科嗌做細菌學，係微生物學嘅一個分支。

喺人類同大多數動物，腸入面嘅細菌數量最多，而皮膚上嘅細菌都好多。免疫系統嘅保護作用令到體內絕大多數嘅細菌都係冇害，甚至一啲腸道菌對人係有益嘅。但係，幾種細菌都係令人病性，而且有傳染性，包括霍亂、梅毒、炭疽、麻風同鼠疫。最常見嘅致命細菌性疾病係呼吸道感染。齋係結核病每年就搞到約莫200萬人死，其中大部分都係喺撒哈拉以南嘅非洲地區。抗生素畀人用嚟醫細菌感染，重用喺農業生產度，令到抗生素抗藥性成為一個日益嚴重嘅問題。喺工業上，細菌喺污水處理同漏油嘅分解、通過發酵生產芝士同酸奶、採礦業嘅金、鈀、銅同第啲金屬嘅回收、同埋抗生素同第啲化學品嘅製造度起到緊要嘅作用。

## 個名點嚟

「細菌」嘅英文「Bacteria」呢個詞係新拉丁文「*bacterium*」嘅複數形式，係希臘話βακτήριον（bakterion）嘅拉丁化串字，而βακτηρία（bakteria）嘅細寫字母，解做「棍」，因為第一個被發現嘅細菌係棍形嘅。

## 細菌學史

列文虎克，第一位微生物學家，亦係第一個用顯微鏡觀察細菌嘅人。
細菌最早係由荷蘭顯微鏡學家列文虎克（Antonie van Leeuwenhoek）喺1676年用自己設計嘅單透鏡顯微鏡而睇到。跟住，他通過一系列寄畀倫敦皇家學會嘅信發表咗自己嘅睇法。

Christian Gottfried Ehrenberg喺1828年引入咗「細菌」呢個詞。實際上，佢嘅細菌係包埋非孢子形成嘅桿狀細菌嘅屬，同芽孢桿菌（Bacillus）相反，芽孢桿菌係Ehrenberg喺1835年定義嘅由孢子形成嘅桿狀細菌嘅屬。

巴斯德（Louis Pasteur）喺1859年證明咗微生物嘅生長會導致發酵過程，而且呢種生長唔係自發產生嘅（通常同發酵有啦掕嘅依士同黴菌唔係細菌，而係真菌）。巴斯德同羅伯柯霍（Robert Koch）一齊係疾病細菌理論嘅早期倡導者。

醫學同微生物學嘅先驅羅伯柯霍（Robert Koch）研究咗霍亂、炭疽同肺結核。喺對結核病嘅研究度，羅拔哥終於證明咗細菌學理論，呢樣嘢令到佢喺1905年攞到諾貝爾獎。喺羅拔哥嘅假設度，佢規定咗測試生物體係咪係引起病嘅標準，而呢啲假設到到今日都重用緊。

費迪南戈恩（Ferdinand Cohn）畀人話係係細菌學嘅奠基人，佢由1870年開始研究細菌。戈恩係第一個根據細菌形態對細菌進行分類嘅人。

雖然喺19世紀已經知細菌係造成好多病嘅原因，但係就冇啲有效嘅抗菌方法。1910年，保羅埃亞里（Paul Ehrlich）通過選擇性噉染色梅毒螺旋體（引起梅毒嘅螺旋體）嘅染料變做選擇性殺死病原體嘅化合物，開發咗第一種抗生素。埃亞里因為佢喺免疫學方面嘅工作而攞到1908年諾貝爾獎。

細菌研究喺1977年向前邁出咗重要嘅一步，卡奧禾斯（Carl Woese）知道咗古細菌有可以喺細菌度分離出嚟嘅進化系。呢種新嘅系統發育分類學取決於16S核醣體RNA嘅測序，而且將原核生物分咗做兩個進化域，作為三域系統嘅一部分。

## 細胞結構

### 細菌內部

典型嘅革蘭氏陽性細菌細胞嘅結構。
細菌細胞畀細胞膜圍住，呢款細胞膜主要由磷脂整成。呢個膜負責圍住細胞入面嘅嘢，作用係保存營養、蛋白質同第啲喺細胞質入面嘅重要成分。同真核細胞唔同，細菌嘅細胞質通常冇乜結構係由膜包住嘅，例如真核細胞嘅核、粒線體、葉綠體同第啲細胞器 。但係，有啲細菌喺細胞質度有結合蛋白質嘅細胞器，呢啲細胞器將細菌代謝嘅各個方面區分開嚟，例如羧基體。另外，細菌有細胞骨架去控制蛋白質同核酸喺細胞內嘅定位，同控制細胞分裂嘅過程。

## 攷
# 真核生物

演化繁多嘅真核生物
**真核生物**係由真核細胞組成嘅生物，包括動物、植物、真菌同原生生物。

如果按三域分法，真核域生物數量，只係佔好少。然而佢哋好大件，生物質量上，就係至原域生物嘅總和。

## 文

西洋學名寫**Eukaryota，或** Eukarya**，希腦文εὖ同κάρυον。**

英文叫**Eukaryote**。
# 細胞核

動物細胞結構圖解。①核仁 ②細胞核 ③核糖體
④囊泡 ⑤糙面內質網 ⑥高爾機體 ⑦細胞骨架
⑧光面內質網 ⑨粒線體 ⑩液泡 ⑪細胞質
⑫溶酶體 ⑬中心粒
**細胞核**（粵拼：sai3 baau1 hat6，拉丁文：**Nucleus**）係細胞裏頭嘅封閉式胞器，內部含遺傳物質，亦即係DNA。細胞核嘅作用，用嚟二維持基因嘅完整性，藉住由調節基因表現嚟到影響細胞活動。
# 朊毒體

**朊毒體**（**英文：prion**，Template:Pron-en），又譯為**普里朊**、**蛋白質感染因子**、**蛋白侵染子**、**朊病素**、**朊病毒**、**普列昂**、**普利子**、**普昂蛋白**等，係一類無核酸而僅由蛋白質構成嘅可自我複製並具感染性嘅亞病毒因子。普里朊同普通蛋白質唔同，經120 ~ 130℃加熱4個鐘，紫外線，離子照射，甲醛消毒，並唔能夠將呢種傳染因子殺滅，對蛋白酶有抗性，但唔能夠抵抗蛋白質強變性劑，好似：苯酚、尿酸。

普里朊具體嘅活動同複制機制重未係好清楚，但係佢哋通常被認為係引起某啲疾病嘅原因，呢一系列疾病係先前啲人了解甚少嘅傳染性海綿狀腦病，呢啲腦病包括羊搔癢症同牛海綿狀腦病（又叫「瘋牛症」）。呢啲疾病對腦組織結構嘅影響都係致命​​同埋冇得醫嘅。

## 參考
# 病毒

輪狀病毒
用電子顯微鏡睇到嘅腺病毒
**病毒**beng6 duk6（英文：**Virus**）係一種可以繁殖嘅物質結構，細到光學顯微鏡都睇唔清楚。佢哋外有蛋白質殼做保護，內有核酸排成遺傳基因，用以繁殖。之但係佢一定要靠感染入侵宿主細胞，先之可以繁殖。科學家一般都唔歸佢入生物，因為佢缺乏一啲生物基本要素，佢無細胞結構，亦無新陳代謝，離開宿主細胞同死物無分別。**病毒**

## 概論

流行性感冒、愛滋病、伊波拉出血熱、沙士同 COVID-19 等都係病毒。病毒嘅構造簡單得好交關：只係一細塊由蛋白質外殼包住嘅遺傳物質。有啲教科書描述病毒係種要靠宿主細胞嘅寄生「微生物」，但實際上佢哋係介乎死物與生物之間，「半生勾勾」嘅嘢。因為佢冇能力齋靠自己做自我複製，生命週期內每個階段都完全依賴宿主，借助宿主細胞來繁殖，順帶對之造成傷害。**病毒**

大多數病毒並非純粹係病原體，地球上大約有 1031 種病毒，已知淨係得大約 1,000 種病毒會搞到人類病。因為搞到寄主病對病毒嚟講都冇著數－如果宿主喺接觸第啲潛在宿主之前就死咗，病毒就可能冇得及時複製同傳播。**病毒**

病毒喺自然環境當中無處不在，好多時都同宿主互利共生：絕大多數嘅病毒都唔會引起疾病，有啲仲可能會對宿主有益；佢哋存在喺地球上每隻生命體裏面－動物、植物、細菌，好多時寄主都唔知佢哋存在，有唔少病毒有份調節腸道微生物嘅生態，以至超級細菌；佢哋遍佈喺土壤、海洋、空氣，甚至太空。如果當佢哋係生物嘅話，佢哋可以話係地球上最成功嘅生物之一。**病毒**

## 係咪生命

就算到咗廿一世紀初，「生命」呢個詞要點定義依然係一條有相當爭議嘅問題：傳統嚟講，生物學家會用 7 個特質去判斷一樣嘢係咪生物－組織、穩態、新陳代謝、生長、反應、繁殖同埋適應。**病毒**

傳統定義其中一個最大嘅問題係唔能夠清楚噉將病毒分類：病毒同細菌、植物以及動物等明顯係生物嘅嘢一樣，有遺傳基因，所以可以透過物競天擇嘅方式進化；病毒曉自我複製，但佢哋淨係當身處喺一個生勾勾嘅寄主細胞入面嗰陣先至會識得噉做，而且佢哋又唔會做新陳代謝；換句話講，病毒有一啲生命應有嘅特徵，但又唔係有齊嗮呢啲特徵。因為呢個緣故，有好多生物學家都認為病毒只能夠算係「曉自我複製嘅嘢」，而唔係生物，亦都有廿世紀尾嘅生物學家將病毒形容做「處於生命邊緣嘅生物」（organisms at the edge of life）。**病毒**

雖然病毒唔完全係生物，生物學家依然好有興趣研究佢哋：噉係因為病毒能夠喺寄主細胞體內自我複製，而研究呢個過程得出嘅數據可能會撐「能夠砌自己出嚟嘅有機分子係生命其中一個可能嘅源頭」（睇埋無生源論）呢個假說。**病毒**

## 睇埋

* 生命
* 無生源論
* 細菌
* 蛋白質

## 攷

## 拎

| 生物分類學 |
| --- |
| 分類階級 |
| 域 | 界 | 門 | 綱 目 | 科 | 屬 | 種 |
| 二名法 |
| 三域系統 |
| 非細胞生物
* 病毒
 |
| 細胞生物
* 古菌域
* 細菌域
* 真核域
	+ 真菌界
	+ 原生生物界
	+ 植物界
	+ 動物界
 |

* 維基同享中有關病毒嘅資源類
# 動物學

Conrad Gesner（1516–1565）。佢寫嘅*Historiae animalium*被認為係現代動物學嘅開端。
**動物學**係生物學裏面嘅一大分支，研究範圍涉及動物嘅形態、生理構造、生活習性、發展同進化史、遺傳同行為特徵、分布、以及動物同環境之間相互關係。專門研究動物學嘅學者，稱為**動物學家**。

## 歷史

研究動物嘅歷史可以追溯到遠古時代。雖然「動物學」呢個詞係近幾個世紀至出現，但遠古人類為咗生活嘅種種需要，早已留意同佢哋息息相關嘅飛禽走獸。公元前4世紀，亞里士多德（Aristotle）嘅著作《動物志》已描述有關動物嘅知識（例如證明咗鯨魚係哺乳動物）。

文藝復興後，歐洲嘅動物研究開始更進一步。例如林奈開始用分類法，將動物分門別類。18至19世紀。動物學已成為一個專業嘅科學範疇。好多自然科學家都出外搜集物種。

## 分類體系

## 分支學科

* 動物形態學
* 動物生理學
* 動物解剖學
	+ 細胞學同組織學
* 動物分類學
* 動物行為學
* 動物生態學
* 動物胚胎學
* 動物地理學
* 應用動物學

## 參考

## 出面網頁

* 中國動物數據庫
* 台灣野生動物資料庫
* Books on Zoology at Project Gutenberg
* *A Study Guide to Invertebrate Zoology* at *Wikibooks*
* *Online Dictionary of Invertebrate Zoology*
* *An online dissection pictures of animals*
# 亞洲象

| How to read a taxobox**亞洲象** |
| --- |
|   |
| 瀕危指標 |
|  瀕危 (EN) |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | 長鼻目 Proboscidea  |
| 科 | 象科 Elephantidae  |
| 屬 | 象屬 *Elephas*  |
| 種 | 亞洲象種 E. maximus  |

 |
| 二元學名 |
| Elephas maximus Linnaeus, 1758 |
|  亞洲象而家嘅分布 |

**亞洲象**（英文：Asian Elephant 或 Asiatic Elephant），又叫**印度象**，係亞洲體型最大嘅陸上哺乳動物，但比非洲象細隻。鼻端有一個手指咁嘅突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘象有 20 對，但比非洲象少一對），頭骨有兩個突起，背脊拱起。性情溫和，比較容易馴服。響野外，老虎、豹同人類係亞洲象嘅主要敵人。

## 分佈

目前，亞洲象分布喺印度、尼泊爾、斯里蘭卡、緬甸、泰國、越南、印尼同馬來西亞，響中國以前分布亦好廣，由黃河以南大部分地方都有，但而家就只剩底雲南西雙版納一帶先至有。過往可再分4個亞種：印度象、錫蘭象、馬來西亞象、蘇門答臘象。此外，重有幾個亞種，馬來西亞有一種亞洲象亞種 —— 婆羅洲侏儒象，體型更細，係最近幾年先至俾人發現。

## 用途

亞洲象響南亞國家馴服咗嚟使，響交通唔方便嘅森林搬木材等。相比之下，非洲象其實都可以馴養，只係冇亞洲象咁「機智靈敏」啫。

古代亦有人訓練做戰象，馬其頓嘅亞歷山大大帝進攻印度時，就係俾佢哋從未見過嘅戰象擊敗。

## 歷史文化

亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域重係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔 。

響泰國，象係國家象徵。泰國好多府嘅府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象嘅數目增長三倍有多，而家喺泰國主要用象嚟當車咁租畀人。11月1日定為**象節**，嗰日會揀一啲強壯嘅大象，嚟參加拔河、舉重、踢波、越障礙跑等比賽項目嘅大象運動會。

喺斯里蘭卡，亞洲象被視為莊嚴嘅象徵。而喺印度，就被視作吉祥物，佢哋成日出現喺重要嘅禮儀慶典。

喺美國，第一隻入境嘅亞洲象係喺1796年，而第一個文獻記載嘅圈養亞洲象出世記錄喺1875年，位於Missouri嘅Saint Joseph裏面。

喺香港，雖然重未發現過亞洲象嘅化石，但學者估計，后海灣沼澤森林同吐露港一帶附近亦曾經出現過。因為廣東、廣西一帶響 17 世紀初（明朝末年）仍然有亞洲象，嗰時軍隊中重有一隊用嚟做運輸同騎嘅大象。

大象天奴係以前荔園動物園所養嘅亞洲象，可惜響1989年2月染急性肺炎而人道毀滅。其後亦有兩次有大象從泰國運港作短期展出。而1975年嗰時，據講泰國有一個馬戲團嚟過香港表演，但反應唔理想，於是將 9 隻大象寄居荔園，重要籌錢將嗰班大象送返泰國。

## 相

* 亞洲象食緊西瓜
* 亞洲象嘅骨架
* 斯里蘭卡象搬嘢
* 雌性亞洲象 *Elephas maximus* 喺英國嘅動物院

## 參考
# 原型理論

**原型理論**（粵拼：jyun4 jing4 lei5 leon6）係語言學同其他認知科學領域講到嘅一個概念，主張人腦決定「呢件物件，係咪屬於呢個類別」嗰陣，靠嘅唔係精確嘅定義，而係睇件物件「有幾似心目中ＸＸ嘅原型」。

原型理論會作出一個預測：是但攞一件物件，人腦會對「呢件物件有幾似典型嘅ＸＸ類物件」作出某啲判斷，雖然唔同個體做嘅判斷可能會有啲唔同；有心理學家就嘗試喺 1971 年嗰陣做實驗，驗證呢套諗法，（簡化講）例如叫啲人諗**傢俬**嘅例子嗰時，佢哋硬係比較大機率會諗起梳化，多過會諗起衣櫃—「梳化喺啲人心目中係比較典型嘅傢俬」。而有好多語言學家就攞住呢個概念，主張人對腦入面嗰啲字詞嘅概念，係靠住對每隻字詞都畀返個「典型例子」形成嘅。

認知心理學方面嘅知識，會幫到讀者理解篇文以下落嚟講嘅內容。

## 基礎概念

原型理論嘅諗頭始於 1970 年代嘅認知科學，例如當時有心理學家就噉講（以下段嘢經過咗重述）：

|  |  |  |
| --- | --- | --- |
| 「 | 粵文翻譯：傳統上啲人分析將物件分類（呢樣舉動）嗰陣，都會將**係咪屬呢個呢個類別**當做一係有一係冇嘅現象。即係，好多哲學、心理學、語言學同人類學上嘅文獻都假設**類別**係指一件物件係咪有齊晒某拃特徵，有齊晒ＸＸ應有嗰拃特徵嘅物件，就算係屬於ＸＸ呢個類別。相對嚟講，最近有人拗... 話有一啲自然類別係模擬嘅—意思係指一件物件唔係『一係屬呢個類別一係唔屬』，而係『有幾屬呢個類別』。 | 」 |

喺原型理論當中，一個人腦裏面會裝住一大拃**類別**。對於每一個類別，佢都可以搵一隻字詞嚟指個類別，而當佢要決定「眼前呢件物件，屬唔屬ＸＸ類別」嗰時，靠嘅唔係「記住ＸＸ嗰拃定義上有嘅特徵」得知件物件算唔算係ＸＸ，而係個腦入面會對每個類別都畀返個「典型例子」—呢啲噉嘅「典型例子」就係所謂嘅**原型**，再比較吓眼前件物件有幾似個原型，有咁上下似嘅話眼前物件就算係屬於ＸＸ。

一個類別有咩特性，可以視乎語境而有異。舉個簡單例子，**餐點**呢個字詞假如放喺粵式茶樓語境當中，好可能會包括叉燒包或者燒賣等嘅成員，但同一個字詞如果擺喺例如四川菜館或者醫院飯堂，佢包含嘅成員以及有嘅特徵就可能會好唔同。

## 出名類別

### 動物物種

2005 年影到嘅一隻帝王企鵝；啲人往往一講起**雀鳥**，就即刻諗起**識飛嘅動物**，但有好多雀鳥查實唔識飛。
原型理論相關嘅文獻成日都會用「人腦點樣將唔同嘅動物分類」嚟做例子。首先，假設觀察者並唔係生物學家，唔識點樣睇遺傳特徵嚟將動物分類。

而家觀察者要思考**雀鳥**呢一隻字詞。人腦能夠理解一種比較「理性」嘅諗嘢方法，就係個腦記住一拃「一件物件要算係雀鳥，所需要達致嘅條件」，呢啲條件可能包括：

* 有兩隻翼；
* 有羽毛；
* 身體大致呈 **S** 字噉形；
* 由蛋生出嚟嘅；

呀噉。一個噉諗嘢嘅人腦攞住一件物件，會客觀噉檢驗件物件係咪合乎晒呢啲條件，而且對於每件合乎晒啲條件嘅嘢—包括天鵝、烏鴉、火雞、企鵝等—全部都一視同仁。但現實並唔係噉：研究表明，啲人係就係有能力理解點樣客觀噉將一件物件分類做雀鳥，但佢哋一見到**雀鳥**或者**雀仔**等嘅字眼嗰陣，會即時聯想起**曉飛**呢樣嘢，而如果有件物件唔具有呢樣特徵、但的確屬於**雀鳥**嘅（例如企鵝），啲人對於件物件嘅反應會稍為慢咗啲，而啲人對於有呢樣特徵又屬於**雀鳥**嘅物件（例如天鵝）反應硬係會快些少。一般認為，噉係反映咗人腦當中有個**雀鳥**嘅原型，而呢個原型係具有**曉飛**呢樣特徵嘅。

就算將**雀鳥**換做第啲動物分類，上述講嘅嘢都仲會成立。

### 顏色判斷

原型理論嘅另一個出名例子係人腦對色彩嘅命名。好似**紅**或者**黃**等描述顏色嘅字詞，查實有高度嘅彈性。首先好明顯嘅係，世上嘅主流語言都會有一系列嘅字詞嚟指唔同嘅顏色，例如粵語有

* 紅（hung4）
* 黃（wong4）
* 綠（luk6）

等嘅字詞，彷彿講到好似唔同色之間有明確分界噉。但係實證嘅心理實驗表明咗，唔同顏色之間根本冇明確嘅類別可以分到—由下圖嘅顏色輪最「紅」嗰笪抽一隻色嚟睇，多數人都會將攞咗出嚟嗰隻色描述做**紅**，但如果由最「紅」嗰笪同最「紫」嗰笪中間攞一隻色嚟睇，就會出現

* 「Err... 呢隻色係紅？或者可能係紫？」
* 50% 嘅人話隻色係紅，另外嗰 50% 嘅就話隻色係紫。

噉嘅情況。「色類」之間冇明確嘅分界線，只有「幾似心目中典型嘅紅色」或者「幾似心目中典型嘅紫色」等嘅判斷。

## 批評聲音

蝙蝠雖然同雀鳥有某啲共通點，但就算唔係讀生物學嘅人，都唔會當佢係「唔似原型雀鳥嘅雀鳥」。
喺廿世紀後期，原型理論取得咗重大嘅成功，但係都有唔少人批評佢嗰套諗法。

唔少研究者都直覺上認為，至少一部份嘅類別係理應有清楚明確邊界嘅，而唔係好似原型理論所講嘅噉「條邊界含糊」嘅。例如係**雀鳥**噉：根據古典嗰套原型理論，具有個類別嘅某啲特徵嘅嘢，有可能被視為「類別當中唔似原型嘅成員」而打前嘅研究已知**有翼曉飛**係**雀鳥**呢個類別嘅重要特徵，之但係具有呢啲特徵嘅蝙蝠就被視為「一定唔係雀鳥」嘅物體——噉就表示，喺最少某一啲情況下，類別之間嘅邊界係明確、非黑即白嘅。

原型理論亦都被指係難以解釋指抽象概念嘅字詞。好似**傢俬**、**餐點**、**雀鳥**同**色彩**等嘅字詞，都係指緊可以直接感知（睇得到或者摸得到呀噉）嘅物體或者特徵；相比之下，指行為嘅字詞（例如**欺騙**以及**攻擊**）或者指抽象邏輯概念（例如**因為**以及**同埋**）就被指係比較難用原型理論嗰套思路嚟想像。

亦有人批評原型理論相關研究嘅研究方法。有語言學家指出，廿世紀嘅原型理論研究者做咗一啲實驗，喺實驗過程當中似乎曾經叫受試者「評吓呢嚿物體**有幾似**某個某個意思」，而呢點有引導受試者之嫌——研究者開埋口叫受試者講**有幾似**，噉受試者就「梗係會答某某物體有幾似某個類別嘅成員」，形成咗一種情況，就係研究者畀嘅指示似係暗中引導受試者畀研究者想要嘅答覆。呢種實驗有可能高估咗原型理論「受實驗證據支持」嘅程度。

因此，好多語言學家都主張，話原型理論頂晒攏都只能夠解釋一部份字詞嘅意思，做唔到完全噉解釋所有嘅字詞語義現象。不過，原型理論依然係對語義學造成咗巨大嘅衝擊。

## 睇埋

* 語義網絡
* 語義成分
* 聚類分析
* 快思邏輯
* 基於原型編程

## 註釋

## 詞表

篇文用咗嘅詞彙嘅英文版：

## 參攷

篇文引述咗嘅文獻或者網頁：
# 集合論

一個典型嘅温氏圖（Venn diagram）；佢顯示咗兩個集合（set）之間嘅交集。
**集合論**（粵拼：Zaap6 hap6 leon6；英文：set theory），又叫**集論**，係一門研究**集合**嘅數學理論。佢喺 1870 年代由德國數學家康托爾（Georg Cantor）同戴德金（Richard Dedekind）諗出嚟，而今時今日佢成日都畀數學家攞嚟做**數學基礎**（foundations of mathematics）⸺即係用嚟了解數學係乜嘅學說⸺所以係一個好重要嘅理論。世界各地嘅大學嘅數學系基本上一定會教呢個理論，而且佢亦都有好多數學家研究。

**集合**（set；以下簡稱做「集」）呢個概念喺數學入面出現得好密。一個「集」簡單啲講就係指「一柞嘢」⸺而呢柞嘢通常係有某啲啦掕所以先畀人擺埋一齊，例如係下面呢個集咁：

 WIKINIUM\_MATH\_PH\_0

呢個集嘅定義（definition）可以係「所有單數嘅集」（the set of all odd numbers）⸺一個集可以包含任何嘢：數字、物件、或者抽象概念呀咁；一個集嘅元素（element）可以係根據某個定義湊埋一齊嘅（好似係頭先嗰個例子咁），但係亦都可以係夾硬擺埋一齊、冇乜規律嘅。透過研究唔同集嘅數學特質，數學家發現佢哋可以精確又唔循環（circular）咁定義數字同加減乘除呢啲基本嘅數學概念⸺呢點對於下下都講究系統性嘅數學嚟講好緊要。

## 定義

集（set）係一嚿包括一堆符合條件嘅元素嘅嘢。可以將佢諗成環保分類係既黃、藍、啡嘅桶。

元素（elements）係集入面嘅嘢，多數會叫佢做一個集入面嘅一粒嘢。用返上面既比喻，元素就係放入桶入面嘅垃圾。

黃桶入面裝嘅係鋁製品嘅，入面嘅垃圾一定係鋁製。同一道理，一個集入面嘅元素一定符合嘅條件。

## 常見嘅集

* 自然數： WIKINIUM\_MATH\_PH\_2 ，有啲數學家會將零包括埋入自然數呢個集入面。
* 整數： WIKINIUM\_MATH\_PH\_4 。由整數出嚟，可以有一個叫正整數嘅集。 WIKINIUM\_MATH\_PH\_6 。
* 有理數： WIKINIUM\_MATH\_PH\_8
* 實數： WIKINIUM\_MATH\_PH\_10 所有無理數 WIKINIUM\_MATH\_PH\_12
* 複數： WIKINIUM\_MATH\_PH\_14

### 空集

一個入面無元素嘅集係叫**空集**（empty set）。

空集可以想像成為一個入面無嘢嘅紙袋，咁呢個袋就係一個空袋。對應就係空集。

### 空集集

**空集集**（set of empty set）就係一個集，入面裝住一個空嘅集，即係 WIKINIUM\_MATH\_PH\_16 。咁空集就係呢個集嘅元素， WIKINIUM\_MATH\_PH\_18 。注意：唔可以寫成 WIKINIUM\_MATH\_PH\_20 。

可以幻想成，一個袋入面裝住一個袋，而入面個袋係無袋任何嘢。

### 相等集

如果有兩個集 WIKINIUM\_MATH\_PH\_22 同 WIKINIUM\_MATH\_PH\_24 ，佢哋係**相等（equal）**，即係話兩個集都有相同嘅元素。即係話，呢兩個袋入面裝住嘅嘢係一樣。

一般會以 WIKINIUM\_MATH\_PH\_26 表示相等， WIKINIUM\_MATH\_PH\_28 表示唔相等。

### 例子

* WIKINIUM\_MATH\_PH\_30
* WIKINIUM\_MATH\_PH\_32
* WIKINIUM\_MATH\_PH\_34
* WIKINIUM\_MATH\_PH\_36
* WIKINIUM\_MATH\_PH\_38
* WIKINIUM\_MATH\_PH\_40

### 有限集

如果集 WIKINIUM\_MATH\_PH\_42 入面嘅元素係有限數量嘅話，咁 WIKINIUM\_MATH\_PH\_44 就係叫**有限集**（finite set）。而 WIKINIUM\_MATH\_PH\_46 入面嘅元素數量就叫**基數**（cardinality）。

基數一般會以 WIKINIUM\_MATH\_PH\_48 嚟表示 WIKINIUM\_MATH\_PH\_50 嘅基數。

### 例子

* WIKINIUM\_MATH\_PH\_52 嘅基數係 WIKINIUM\_MATH\_PH\_54 。
* WIKINIUM\_MATH\_PH\_56 嘅基數都係 WIKINIUM\_MATH\_PH\_58 。

## 定義集

以數學嘅角度嚟定義一個集，會以 WIKINIUM\_MATH\_PH\_60 乎合條件 WIKINIUM\_MATH\_PH\_62 。「 WIKINIUM\_MATH\_PH\_64 」係可以表示「當中」（such that）嘅意思。亦會有用「:」嚟代替「 WIKINIUM\_MATH\_PH\_66 」。

### 例子

* WIKINIUM\_MATH\_PH\_68 就係 WIKINIUM\_MATH\_PH\_70 呢個集。
* WIKINIUM\_MATH\_PH\_72 就係 WIKINIUM\_MATH\_PH\_74 呢個集。
* WIKINIUM\_MATH\_PH\_76 就係 WIKINIUM\_MATH\_PH\_78 呢個集。

## 做數學基礎

### 用集合論定義自然數字

 WIKINIUM\_MATH\_PH\_80

 WIKINIUM\_MATH\_PH\_82

 WIKINIUM\_MATH\_PH\_84

 WIKINIUM\_MATH\_PH\_86

## 睇埋

* 子集
* 集運算
* 轉換

## 攷
# 分類學

**分類學**（粵音：fan1 leoi6 hok6）係一門關於分類同歸類嘅實踐同科學。分類學通常係講緊兩樣嘢：要建立一個基本嘅分類架構（分類系統）同埋將手上嘅事物分配到呢啲類別入便（分類）。

最初，分類學淨係指根據共同特徵去做生物分類。而家呢隻字詞已經有咗更廣泛嘅意思。可以用嚟分類任何嘅事物或者概念，以及指導呢類工作嘅原則。**分類學**一詞可以包含所有嘅分類系統，包括係用嚟整理物種、文件、影片嘅分類系統。

分類學其中一個功能係幫用家更容易摷到佢哋想要摷嘅嘢。呢點可以透過唔同方式實現，包括圖書館分類系統呀噉。

## 分層

分類學將分類單位稱為**分類群**（單數係「分類元」）。好多分類系統都係分層嘅。

## 睇埋

* 生物分類
* 聚類分析
* 上位詞
# 國際標準期刊號

上面8個數字嗰個係 ISSN，下面係嘅其中一個可能嘅對應 EAN 條碼（出版社㨂咗加 ｢01｣ 喺尾）
**國際標準期刊號**（**ISSN**，英文全寫 international standard serial number）係國際通用嘅期刊號碼。每一個 ISSN 衹會對應一個系列嘅期刊。如果有唔同名嘅期刊一樣 ISSN，即係兩個名其實係同一個系列，只係中途唔知點解轉咗名。

## 格式

ISSN 嘅格式係8個數字長，寫出嚟通常分成兩組，每組4個數字，中間加連接號，但係結構上其實係前面7個數字一組，最尾一個數字另一組。最尾嗰個係計出嚟嘅校驗碼，唔係十進制而係十一進制，十用 X 表示。喺資訊處理（例如喺圖書館用嘅機讀格式），成組通常會當係8個字元長嘅字串，唔會理中間嘅連接號。

假設 ISSN 頭7個數字係 WIKINIUM\_MATH\_PH\_0 ，最尾嘅數字就係 WIKINIUM\_MATH\_PH\_2 。

### 例

以圖中嘅 2307-7301 為例，頭7個數字係 2、3、0、7、7、3、0；最尾嗰個數字應該係

 WIKINIUM\_MATH\_PH\_4
## 同條碼嘅關係

ISSN 官方定義咗一種將 ISSN 變成 EAN 條碼 嘅方法，方法係 977 行頭（亦即係用一個代號 977 嘅唔存在嘅國家代表哂全世界所有嘅期刊），再加 ISSN 嘅頭7個數字（即係唔理本來嘅校驗碼），再加兩個自訂數字（用嚟做乜同代表乜，由出版社自己定），再用 GTIN-13 公式計過一個新嘅校驗碼。

即係，如果 ISSN 頭7個數字係 WIKINIUM\_MATH\_PH\_6 ，而自訂數字係 WIKINIUM\_MATH\_PH\_8 ，咁最後一個數字就係 WIKINIUM\_MATH\_PH\_10 。

### 例

以圖中嘅 2307-7301 為例，頭7個數字係 2、3、0、7、7、3、0；再如果好似圖入面咁，自訂數字係 0、1，最尾嗰個數字應該係

 WIKINIUM\_MATH\_PH\_12
不過，雖然方法係有，但係並唔係個個出版社都用，尤其係如果唔係用 EAN 條碼，就用唔到官方定義嘅方法。

## 睇埋

* 國際標準書號

## 拎

* 國際標準期刊號嘅官方網站

## 參考資料

## 註
# 不列顛百科全書

第十五版（兩冊索引）
《**不列顛百科全書**》（英文：Encyclopædia Britannica），又叫《**大英百科全書**》，最初喺英國愛丁堡出版，被認為係當今世界最知名、最有權威嘅百科全書，世界三大百科全書之一。世界三大百科全書重有《美國百科全書》（Encyclopedia Americana）同埋《科里爾百科全書》（Collier's Encyclopedia）。《大英百科全書》1768年面世，歷過兩百多年修訂、再版、發展、完善，形成而家嘅英文印刷版，家下亦都有電子版同網上版。

## 現成嘅版本

《不列顛百科全書》2007 年版係最新嘅，「微百科」（Micropædia）有 12 冊；「宏百科」（Macropædia）有 17 冊，每冊約有 1,000 頁。宏百科有 699 篇內容深入嘅文章，由 2 至 310 頁長，有參考同作者。微百科大約有 65,000 篇文，大部份少過 750 字，冇參考冇作者。

## 連出外面

* 大不列顛百科全書網站(英文)
* 大不列顛百科全書網上數據庫
# 空氣生物學

**空氣生物學**（英文：aerobiology）係一門專注於研究空氣中生物顆粒（例如花粉、真菌孢子、細菌同病毒）嘅學科。呢個領域探討呢啲些生物顆粒嘅散播、分佈、影響以至對環境同人類健康之間嘅關係。

## 研究範疇

噴緊孢子出嚟嘅馬勃蘑菇
以下係空氣生物學嘅主要研究範疇。

* 生物顆粒嘅類型：空氣生物學研究各種空氣中存在嘅生物顆粒，包括：
	+ 花粉：植物繁殖嘅顆粒，對過敏患者有重要影響。
	+ 真菌孢子：許多真菌嘅繁殖單元，可能影響植物同人類健康。
	+ 細菌同病毒：呢啲微生物可以通過空氣傳播，引起疾病。

* 散播與傳播：
	+ 研究生物顆粒嘅散播機制，包括風、氣流同天氣條件對佢咃嘅影響。
	+ 探討呢啲顆粒點樣隨風傳播，重喺唔同嘅距離內影響人類同生態系統。

* 環境影響：
	+ 研究氣候變化、污染同城市化對空氣入面嘅生物顆粒嘅影響。
	+ 評估空氣質量同生物顆粒之間嘅關係。

* 人類健康：
	+ 探討空氣中生物顆粒對人類健康嘅影響，特別係過敏、呼吸道疾病同其他健康問題。
	+ 研究點樣預測同控制呢啲顆粒嘅影響，好改善公共健康。

## 方法同技術

科學家喺研究空氣中生物顆粒會用到以下嘅方法同技術：

* + 空氣採樣：利用各種設備（好似沉降板、氣流採樣器噉）收集空氣中嘅生物顆粒樣本。
	+ 顯微鏡觀察：對收集到嘅樣本進行顯微鏡分析，去識認同計算唔同類型嘅生物顆粒。
	+ 分子生物學技術：利用DNA測序同PCR技術識別同定量空氣中嘅微生物。
	+ 數據分析：利用統計學同環境模型分析生物顆粒嘅分佈同影響。

## 應用領域

有咗上面嘅研究結果，我哋就可以應用喺以下嘅範疇：

* + 環境監測：監測空氣質量，評估污染同生物顆粒對生態系統嘅影響。
	+ 公共健康：提供過敏原嘅監測同預報，幫助減少過敏病患者嘅症狀。
	+ 農業：識別同預測花粉嘅季節性變化，用嚟幫助農作物嘅授粉同管理。
	+ 生物防禦：研究點樣利用生物粒子檢測同防範生物武器嘅使用。

## 總結

空氣生物學係一個跨學科嘅研究領域，結合咗生態學、環境科學、微生物學同公共健康幾個領域。隨著全世界對環境保護同公共健康嘅關注日益增加，空氣生物學嘅研究對於理解空氣中生物顆粒嘅影響以及改善人類生活環境好有幫助。
# 生物資訊科學

**生物資訊科學**sang1 mat6 zi1 seon3 fo1 hok6（英文：**Bioinformatics**）係一門結合生物科學，電腦科學，資訊科學，數學同埋統計學嘅誇學科，主要係研究同整一啲可以分析同處理生理數據嘅軟件。雖然生物資訊科學同計算生物學有密切嘅關係，但係兩者係唔同學科嚟。

## 睇埋

* 生命科學
* 資訊科學
* 運算生物學
* 健康資訊科學
# 生物物理學

有關核糖體嘅生物物理學研究
**生物物理學**（**Biophysics**）係一門跨學科嘅科學，佢採用物理學裏面傳統嘅方法同埋手段，去研究生物嘅現象。生物物理學覆蓋生物組織嘅所有層次，由分子去到成個生物體再到成個族群。生物物理學嘅研究同生物化學、分子生物學、物理化學、生理學、納米科技、生物工程、運算生物學、生物力學、發育生物學同系統生物學有好大嘅交集。

生物物理學呢個詞語最初喺1892年由 Karl Pearson 提出。而喺學術界，生物物理學呢個詞係講緊研究生物系統中嘅物理量（例如電流、溫度、應力、熵）。其他生物科學領域，例如分子生物學、細胞生物學、化學生物學同生物化學，都有研究生物體嘅生物物理特性。

## 簡介

分子生物物理學通常處理嘅生物學問題同生物化學同分子生物學好似。大家都係致力於尋找生物分子現象背後嘅物理基礎。呢個領域嘅科學家進行研究，關注細胞內各個系統之間嘅相互作用，包括DNA、RNA同埋蛋白質生物合成之間嘅相互作用，以及呢啲相互作用係點解會被調節。為了解答呢啲問題，科學家用咗好多唔同嘅技術。

螢光影像技術、電子顯微鏡、X射線晶體學、核磁共振光譜學、原子力顯微鏡同埋用X射線同中子（SAXS/SANS）去做小角度散射（SAS）等等技術，通常都會用嚟睇生物學上重要嘅結構。蛋白質動力學可以用中子自旋回波光譜學嚟觀察。構型上嘅變化可以用雙極化干涉儀、環形二色性、小角度散射同埋中子自旋回波光譜等技術嚟測量。用光學鉗或者原子力顯微鏡可以直接操控分子，亦都可以用嚟監測力同距離都喺納米尺度發生嘅生物事件。分子生物物理學家通常將複雜嘅生物事件睇作為互動實體嘅系統，而佢地係可以用統計力學、熱力學同化學動力學嚟理解。透過由多種唔同嘅學科入面汲取知識同實驗技術，生物物理學家通常可以直接觀察、建立模型、操控一個分子或者分子複合物嘅結構同互動。

除咗傳統生物物理學嘅議題，例如結構生物學或酶動力學，現代生物物理學包含非常廣泛嘅研究範圍，由實驗和理論工具所牽涉，包括生物電子學同量子生物學。生物物理學家愈來愈多地應用從物理學、數學同統計學中獲得嘅模型同實驗技術去研究更大嘅系統，例如組織、器官、人口同生態系統。生物物理模型廣泛應用喺單一神經元嘅電傳導研究，以及組織同成個大腦嘅神經迴路分析。

## 參考
# 運算生物學

測序嘅基因組。
**運算生物學**（英文：**computational biology**）係指用科學運算方法解決生物學問題嘅領域。

同（例如）運算物理學比起嚟，運算生物學比較傾向用個體為本模型（agent-based model），例如係進化論同生態學等領域上嘅研究都成日要分析一大柞個別噉做決策嘅個體（動物或者植物個體呀噉）之間嘅互動，以及係呢啲互動出嘅結果，而由於基因突變等嘅現象，生命呢家嘢本質上就實會有可能存在個體差異－因為噉，個體為本模型就啱嗮，例子可以睇吓對物競天擇（natural selection）等嘅現象嘅模擬。

雖然話生命現象傾向似個體為本模型，但運算生物學當中都有用到方程為本模型，例如洛卡-伏塔拉模型（Lotka-Volterra model）就係一個好出名嘅生物學方程為本模型。

## 睇吓

* 物競天擇#運算模擬
* 洛卡-伏塔拉模型

## 攷
# 流行病學

流行病學上成日做嘅空間分析，睇下疾病個案喺空間分佈上有咩規律。
**流行病學**（英文：epidemiology ），又叫**疫學**，屬於醫療下嘅學科，結合統計學，集中研究喺特定人群入便，各種健康問題嘅分佈，當中**健康問題**可以係疾病同埋唔理想嘅健康行為等。呢啲研究對公共衛生工作嚟講好有用。

## 領域定位

## 重要技術

### 空間分析

流行病學周不時會用到空間分析，用嚟剖析疾病嘅分佈，尤其係傳染病嘅分佈。

以下呢段係 an excerpt from 空間分析.
空間性質嘅數據：想像幅圖係某市嘅地圖，每一個黑點表示一單霍亂個案。從事醫療工作嘅人可以睇住呢幅圖，搵出霍亂嘅可能來源喺邊。
空間分析，又名空間統計，係一類分析資料嘅技巧，近似地理同統計呢兩個學科結合埋一齊。空間分析嘅重點係要睇手上嘅變量點樣隨空間變化，並且用呢啲資訊產生有用嘅洞見。空間分析有別於純粹整地圖，唔只係畫圖咁簡單，而係著重分析資料同空間特性（位置同距離呀噉）之間有咩關係，例如係某啲現象會唔會集中喺某個地區，定係會呈現某種方向性。

譬如流行病學，就不時會用到空間分析。流行病學屬醫療領域，研究疾病點樣喺人群中出現、傳播同埋影響健康。想像研究人員想分析某隻病（例如登革熱）喺唔同地區出現嘅頻率，睇吓係咪有某啲地區情況零舍嚴重。佢哋仲可以透過空間分析，發現潛在嘅傳播途徑，或者搵出關鍵地點去做防疫工作。

除咗流行病學，空間分析喺其他領域都有應用，諸如地理學、城市規劃、考古學、生態學、經濟學同市場研究等。喺呢啲範疇入面，分析者往往會處理大量牽涉地點資訊嘅數據，用空間分析去理解複雜嘅地理分佈同規律。

### 縱向研究

縱向研究可以用嚟判斷健康問題嘅成因。

縱向研究係觀察研究一種，講緊研究者喺若干個時間點對樣本進行觀察。呢種研究方法嘅核心特點係重複同埋長時間，研究人員會喺一段有返咁上下長嘅時間中，持續追蹤同一批研究對象，並且反覆收集數據。

## 重要概念

### 共病

以下呢段係 an excerpt from 共病.
想像有個人，佢同時好有幾隻病，要食幾隻唔同嘅藥。
共病（粵拼：gung6 beng6）係醫學上嘅概念，指一個人身上同時出現兩種或以上嘅疾病。共病之所以會出現，好多時係因為唔同病之間有因果關係，一種病引起另外嗰種，亦可能係獨立出現，但互相影響。共病呢個概念，喺流行病學同心理健康等嘅領域都廣受討論，例如精神醫學上就講到抑鬱同焦慮症之間有共病傾向，成日都會一齊出現。

### 風險因素

以下呢段係 an excerpt from 風險因素 § 基本概論.
如果某種特徵或者條件，會令某種疾病或者不良結果發生嘅機率上升，噉呢種特徵就可以稱為一個風險因素。風險因素可以係與生俱來嘅生理條件，亦可以同個人嘅生活習慣或者行為有關。常見嘅例子包括：食煙會增加患肺癌同埋心血管病嘅風險；高血壓同中風以及冠心病有密切關聯；而長期承受心理壓力亦被視為抑鬱症嘅一個重要風險因素。

>  如果話某樣嘢係風險因素，意思即係話嗰樣嘢會引致一種或多種疾病或受傷，或者提升呢啲病同傷發生嘅機率。
>
>

舉數值例子說明：喺某場婚禮入面，有 74 位賓客食咗婚禮現場提供嘅雞肉，其中有 22 人，婚禮過後出現不適；相反，淨低嗰 35 位揀咗食魚類或者素食餐嘅人士之中，只得兩人事後感到不適。要判斷食咗啲雞肉係咪風險因素，可以利用相對風險（下面嘅 FH ）嚟比較兩組人出事嘅機率：

 WIKINIUM\_MATH\_PH\_0
用呢條式嚟計：

食咗雞肉人士嘅風險為 22/74 ≈ 0.297；
冇食雞肉人士嘅風險為 2/35 ≈ 0.057。
由此可見，前者出現不適嘅機率超過後者五倍，即相對風險大於 5。呢個結果顯示雞肉好可能同今次事件有關。而除咗相對風險之外，風險因素仲有好多種唔同計法。

### 隊列效應

隊列效應係社科上嘅重要概念：**隊列**通常係指某一班喺同一年代出世，或者一齊經歷過某啲大事嘅人，譬如二戰後出世嘅嬰兒潮嗰代就可以當係一個隊列；隊列效應講嘅係，屬同一隊列嘅人，佢哋喺特定時期一同經歷過某啲大事，所以佢哋梗會傾向具有某啲共同嘅特徵或者行為模式，係佢哋以外嘅人冇嘅。

喺統計上，隊列效應可以用多層模型相關嘅技巧嚟分析。

## 睇埋

* 公共健康
* 預防醫學

## 文獻

歐美文獻：

* The Health Protection Agency
* The Collection of Biostatistics Research Archive
* European Epidemiological Federation
* 'Epidemiology for the Uninitiated' by D. Coggon, G. Rose, D.J.P. Barker, *British Medical Journal*
* Epidem.com – *Epidemiology* (peer reviewed scientific journal that publishes original research on epidemiologic topics)
* 'Epidemiology' – In: Philip S. Brachman, *Medical Microbiology* (fourth edition), US National Center for Biotechnology Information
* Monash Virtual Laboratory – Simulations of epidemic spread across a landscape
* Division of Cancer Epidemiology and Genetics, National Cancer Institute, National Institutes of Health
* Centre for Research on the Epidemiology of Disasters – A WHO collaborating centre
* People's Epidemiology Library
* Epidemiology of COVID-19 outbreak

## 引述
# 淡水生物學

生境**淡水生物學**係一門學科，研究淡水生態系統，同系統入面生物，瞭解同保護系統。會涉及多學科，生態學、環境科學、魚類學、植物學、地理學都有。

## 研究範疇

淡水生物學主要研究以下嘅範疇：

* 生物多樣性，就會研究唔同淡水生態系統，譬如湖泊、河流、沼澤、水塘入面，包括特定物種分佈同生態角色。
* 生態系統功能，就研究淨化水質、營養循環同能量流動。
* 棲息地，會分析唔同淡水特徵，同埋佢哋們對生物影響，包括水流速度、水深、底質、水溫等等嘅因素。
* 生物與環境嘅相互作用，就研究生物點樣適應淡水環境，包括生理、生態、行為。
* 人類影響，就評估人類活動，例如城市化、農業、工業污染、水資源管理等，點影響淡水生態系統，研究點樣保護同恢復生態系統。

## 方法同技術

淡水生物學家主要採用下面嘅方法同技術：

* 田野調查：進行現場觀察同收集樣本去研究淡水生物同佢哋嘅棲息地。
* 實驗室研究：利用控制環境進行實驗，去了解生物嘅生理同行為反應。
* 數據分析：利用統計學同生態模型分析生物多樣性同生態系統嘅功能。
* 環境監測：監測水質同生態系統健康，用嚟評估人類影響同自然變化。

## 應用領域

有咗以上嘅研究結果，我哋可以應用喺以下幾方面。

* 生態保護：制定保護計劃去保護淡水生態系統同佢哋嘅生物多樣性。
* 水資源管理：研究淡水資源嘅可持續管理，包括供水、灌溉同水質管理。
* 生物指標：利用淡水生物作為水質指標，嚟評估水體嘅健康狀況。

## 淡水生態系統嘅威脅

目前，我咃嘅淡水生態系統面臨嘅主要威脅包括：

* 水資源開發同污染
	+ 過度開發水資源、建造水壩導致棲息地破壞
	+ 工業、農業同生活污水排放造成水質污染
* 過度捕撈同外來物種入侵
	+ 過度捕撈導致魚類呢啲水生生物數量下降
	+ 外來物種嘅引入競爭同捕食本地物種
* 棲息地破壞
	+ 濕地被開發利用、森林砍伐導致沉積物增加
	+ 河道整治、運河開鑿等破壞水體嘅連通性
* 氣候變化
	+ 氣候變化導致水資源短缺、水溫上升等問題
* 過度開採地下水
	+ 過度抽取地下水會導致地下水位下降

上面嘅威脅導致淡水生態系統功能大幅退化，連帶影響到好多依賴淡水資源嘅生物同人類社會，所以保護同恢復淡水生態系統係當前嘅重要任務。隨著全球對水資源管理同生態保護嘅重視，淡水生物學嘅研究越來越重要，對於理解同保護淡水生態系統具有重要意義。

## 睇多啲

* "Freshwater Biology". *ScienceDirect* (英文). 喺2024-09-26搵到.
* 〈淡水〉。《联合国环境规划处》 (簡體中文)。喺2024-09-26搵到。